**ПОЈЕДНОСТАВЉЕЊЕ ПОСТУПКА ОБНАВЉАЊА ОВЛАШЋЕЊА ЗА ОБАВЉАЊЕ ПОСЛОВА КОНТРОЛЕ И СЕРТИФИКАЦИЈЕ У ОРГАНСКОЈ ПРОИЗВОДЊИ**

|  |  |
| --- | --- |
| **Назив административног поступка** | **Обнављање овлашћења за обављање послова контроле и сертификације у органској производњи** |
| **Шифра поступка** | **16.07.0002** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Дирекција за националне референтне лабораторије |
| **Правни оквир којим је уређен административни поступак** | * Закон о органској производњи („Сл. Гласник РС“, бр. 30/2010-130) * Правилник о контроли и сертификацији у органској производњи и методама органске производње („Сл. Гласник РС“, бр. 48/2011-26, 40/2012-120) |
| **Прописи које треба променити /донети/укинути да би се спровеле препоруке** | 1. Закон о органској производњи („Сл. Гласник РС“, бр. 30/2010-130) 2. Правилник о контроли и сертификацији у органској производњи и методама органске производње („Сл. Гласник РС“, бр. 48/2011-26, 40/2012-120) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Поступак се спроводи након истека периода од годину дана од дана добијања Решења о испуњености услова за обављање послова контроле и сертификације у органској производњи. Обновом овлашћења за обављање послова контроле и сертификације у органској производњи подносилац захтева такође добија решење у трајању од годину дана. С обзиром на то да је рок издатог акта у овом поступку неосновано кратак, а да је провера испуњености услова предмет управног надзора и доцније евентуалног поступања надлежне инспекције, и да подношење поновног захтева за обнову ствара додатно административно оптерећење, предлаже се продужетак времена важења акта који се издаје.  Утврђивање односно модификовање обрасца захтева је потребно и како би се испоштовале одредбе Уредбе о прибављању и уступању података о чињеницама о којима се води службена евиденција („Сл. гласник РС“, број 56/2017) и пратећег Упутства, а све у контексту давања изјаве странке о сагласности за прибављање података, која чини саставни део обрасца или се даје на посебном обрасцу.  У складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, кроз омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа, као и достављање доказа о уплати таксе који није у физичком облику и снабдевен печатом банке. Наведено треба да доведе до уштеде времена и трошкова за странку. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Време важења и издати акт/исправа** |  | | | | *Продужетак времена важења* | **X** |  | 1, 2 | | **Образац административног захтева** |  |  |  | | *Унапређење обрасца захтева* |  | **X** |  | | *Електронско подношење захтева* |  | **X** |  | | **Престанак употребе печата (на захтеву)** |  | **X** |  | | **Документација** |  | | | | *Промена форме докумената* |  | **X** |  | | |
| 1. **ОБРАЗЛОЖЕЊЕ** | |
| * 1. **Продужетак времена важења издатог акта**   Надлежни орган захтева од подносиоца захтева да након истека рока важења решења о испуњености услова за обављање послова контроле и сертификације у органској производњи, који је у овом случају годину дана, спроводи поступак обнављања овлашћења за обављање послова контроле и сертификације у органској производњи којим такође добија решење у трајању од годину дана. Како је рок исувише кратак и како подношење поновног захтева за обнову ствара додатно административно оптерећење, предлаже се продужетак времена важења акта који се издаје.  **За примену ове препоруке, потребно је изменити и допунити Закон о органској производњи („Сл. Гласник РС“, бр. 30/2010-130) и Правилник о контроли и сертификацији у органској производњи и методама органске производње („Сл. Гласник РС“, бр. 48/2011-26, 40/2012-120).**   * 1. **Унапређење обрасца административног захтева**   Предлаже се унапређење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, није потребна измена прописа.**   * 1. **Електронско подношење захтева**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом.  **За примену ове препоруке, није потребна измена прописа.**   * 1. **Престанак употребе печата на обрасцу захтева**   Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Како надлежни орган наводи да у пракси захтев мора да садржи печат, потребно је укинути ову обавезу подносиоца захтева.  **За примену ове препоруке, није потребна измена прописа.**  **Дирекција за националне референтне лабораторије поставиће на својој веб презентацији обавештење за странке о томе да привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.**   * 1. **Промена форме докумената (оригинал, оверена копија, копија, копија уз оригинал на увид)**   Надлежни орган захтева да привредни субјекат подноси документа у форми оригинала. Предлаже се свођење форме на ниво копије следећих докумената:   1. Доказ о плаћању финансијског издатка – уместо оригинала, копија, односно извод са пословног рачуна странке без печата банке, у складу са мишљењем Мнистарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.   **Дирекција за националне референтне лабораторије поставиће на својој веб презентацији обавештење за странке о томе да се као доказ о плаћању таксе/накнаде прихвата извод из банке пословног субјекта, без печата банке, на основу мишљења Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе, чиме ће се обезбедити спровођење препоруке.**  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНИ И ДОПУНИ ЗАКОНА О ОРГАНСКОЈ ПРОИЗВОДЊИ**  Члан 1.  У Закону о органској производњи („Сл. гласник РС“ број 30/2010) у члану 9. у ставу 3. речи: „годину дана“ замењују се речима: „три године“.  Члан 2.  У члану 10. став 1. мења се и гласи:  „Контролна организација подноси Министарству захтев за добијање решења којим се утврђује испуњености услова за обављање послова контроле и сертификације у органској производњи до 30. јуна текуће године, а које се примењује од наредне године“  У ставу 3. тачка на крају става се замењује запетом и додају се речи: „при чему се издаје решење министра на период од три године“.  Члан 3.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**  **ПРАВИЛНИК О ИЗМЕНИ ПРАВИЛНИКА О КОНТРОЛИ И СЕРТИФИКАЦИЈИ У ОРГАНСКОЈ ПРОИЗВОДЊИ И МЕТОДАМА ОРГАНСКЕ ПРОИЗВОДЊЕ**  Члан 1.  У пропису Правилник о контроли и сертификацији у органској производњи и методама органске производње („Сл. гласник РС“, број 48/2011-26, 40/2012) у члану 4. став 1. мења се и гласи:  „Контролна организација подноси министарству захтев за добијање решења којим се утврђује испуњеност услова за обављање послова контроле и сертификације у органској производњи, као и захтев за обнављање овлашћења за обављање послова контроле и сертификације у органској производњи, до 30. Јуна текуће године, а које се примењује од наредне године“  Став 3. мења се и гласи:  „Уз захтев за обнављање овлашћења за обављање послова контроле и сертификације у органској производњи прилаже се:  1) годишњи извештаји о извршеним стручним контролама и сертификацији и решавањима по приговорима и споровима из претходне три године;  2) извештаја о насталим променама у организацији овлашћене контролне организације у току претходне три године;  3) друга документација, ако је то потребно.“  Члан 2.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ОРГАНСКОЈ ПРОИЗВОДЊИ КОЈЕ СЕ МЕЊАЈУ И ДОПУЊУЈУ**  Члан 9.  За обављање послова контроле и сертификације у органској производњи Министарство може овластити контролну организацију која је регистрована у Регистар привредних субјеката у складу са законом којим се уређује регистрација привредних субјеката, која има акт о акредитацији издат од стране надлежног акредитационог тела Републике Србије у складу са одговарајућим српским, европским и међународним стандардима и која испуњава услове у погледу техничке опремљености и кадровске оспособљености (у даљем тексту: овлашћена контролна организација).  Министар решењем утврђује испуњеност услова за обављање послова контроле и сертификације у органској производњи из става 1. овог члана, као и број кода овлашћене контролне организације.  Решење министра из става 2. овог члана издаје се на период од ~~годину дана~~ ТРИ ГОДИНЕ и може се продужити у складу са условима који су предвиђени овим законом.  Решење министра из става 2. овог члана је коначно и против њега се може покренути управни спор.  Министар ближе прописује услове које треба да испуни контролна организација из става 1. овог члана за обављање послова контроле и сертификације у органској производњи.  Члан 10.  ~~Контролна организација подноси Министарству захтев за утврђивање испуњености услова за обављање послова контроле и сертификације у органској производњи до 30. јуна текуће године за наредну годину.~~  КОНТРОЛНА ОРГАНИЗАЦИЈА ПОДНОСИ МИНИСТАРСТВУ ЗАХТЕВ ЗА ДОБИЈАЊЕ РЕШЕЊА КОЈИМ СЕ УТВРЂУЈЕ ИСПУЊЕНОСТ УСЛОВА ЗА ОБАВЉАЊЕ ПОСЛОВА КОНТРОЛЕ И СЕРТИФИКАЦИЈЕ У ОРГАНСКОЈ ПРОИЗВОДЊИ ДО 30. ЈУНА ТЕКУЋЕ ГОДИНЕ, А КОЈЕ СЕ ПРИМЕЊУЈЕ ОД НАРЕДНЕ ГОДИНЕ.  Овлашћена контролна организација може у року из става 1. овог члана поднети захтев за обнављање овлашћења за обављање послова контроле и сертификације у органској производњи.  У случају из става 2. овог члана Министарство утврђује да ли овлашћена контролна организација и даље испуњава услове из члана 9. овог закона за обављање послова контроле и сертификације у органској производњи, ПРИ ЧЕМУ СЕ ИЗДАЈЕ РЕШЕЊЕ МИНИСТРА НА ПЕРИОД ОД ТРИ ГОДИНЕ.  **ПРЕГЛЕД ОДРЕДБИ**  **ПРАВИЛНИКА О КОНТРОЛИ И СЕРТИФИКАЦИЈИ У ОРГАНСКОЈ ПРОИЗВОДЊИ И МЕТОДАМА ОРГАНСКЕ ПРОИЗВОДЊЕ**  Члан 4.  ~~Контролна организација подноси Министарству захтев за утврђивање испуњености услова за обављање послова контроле и сертификације у органској производњи, као и захтев за обнављање овлашћења за обављање послова контроле и сертификације у органској производњи, до 30. јуна текуће године за наредну годину, у складу са законом којим се уређује органска производња.~~ КОНТРОЛНА ОРГАНИЗАЦИЈА ПОДНОСИ МИНИСТАРСТВУ ЗАХТЕВ ЗА ДОБИЈАЊЕ РЕШЕЊА КОЈИМ СЕ УТВРЂУЈЕ ИСПУЊЕНОСТ УСЛОВА ЗА ОБАВЉАЊЕ ПОСЛОВА КОНТРОЛЕ И СЕРТИФИКАЦИЈЕ У ОРГАНСКОЈ ПРОИЗВОДЊИ, КАО И ЗАХТЕВ ЗА ОБНАВЉАЊЕ ОВЛАШЋЕЊА ЗА ОБАВЉАЊЕ ПОСЛОВА КОНТРОЛЕ И СЕРТИФИКАЦИЈЕ У ОРГАНСКОЈ ПРОИЗВОДЊИ, ДО 30. ЈУНА ТЕКУЋЕ ГОДИНЕ, А КОЈЕ СЕ ПРИМЕЊУЈЕ ОД НАРЕДНЕ ГОДИНЕ.  Уз захтев за утврђивање испуњености услова за обављање послова контроле и сертификације у органској производњи прилаже се:  1) доказ о регистрацији у Регистру привредних субјеката;  2) акт о акредитацији издат од стране надлежног акредитационог тела Републике Србије;  3) акт о организацији и опису и начину вршења послова контроле и сертификације у органској производњи;  4) доказ о успостављеној стандардној процедури контроле која садржи детаљан опис контролних мера, мера предострожности и корективних мера које се предузимају приликом контроле;  5) доказ о поседовању канцеларијске опреме и опреме за телекомуникације са интернет конекцијом, неопходне за обављање послова контроле и сертификације у органској производњи;  6) подаци о запосленима (име и презиме, стручна спрема, радно искуство, стручно усавршавање, односно обуке из области органске производње, поступак и начин одабира кадрова, поступак за именовање и рад стручних комисија);  7) интерни акт о заштити података до којих се долази у поступку обављања послова контроле и сертификације;  8) уговори које контролна организација закључи са трећим лицима у вези са обављањем послова контроле и сертификације у органској производњи;  9) формулари докумената које издаје контролна организација у поступку контроле и сертификације;  10) изјава одговорног лица о непостојању сукоба интереса у вези са обављањем послова контроле и сертификације у органској производњи;  11) друга документација, ако је то потребно.  ~~Уз захтев за обнављање овлашћења за обављање послова контроле и сертификације у органској производњи прилаже се:~~  ~~1) годишњи извештај о извршеној стручној контроли и сертификацији и решавањима по приговорима и споровима из претходне године;~~  ~~2) извештај о насталим променама у организацији овлашћене контролне организације у току претходне године;~~  ~~3) друга документација, ако је то потребно.~~  УЗ ЗАХТЕВ ЗА ОБНАВЉАЊЕ ОВЛАШЋЕЊА ЗА ОБАВЉАЊЕ ПОСЛОВА КОНТРОЛЕ И СЕРТИФИКАЦИЈЕ У ОРГАНСКОЈ ПРОИЗВОДЊИ ПРИЛАЖЕ СЕ:  1) ГОДИШЊИ ИЗВЕШТАЈИ О ИЗВРШЕНИМ СТРУЧНИМ КОНТРОЛАМА И СЕРТИФИКАЦИЈИ И РЕШАВАЊИМА ПО ПРИГОВОРИМА И СПОРОВИМА ИЗ ПРЕТХОДНЕ ТРИ ГОДИНЕ;  2) ИЗВЕШТАЈА О НАСТАЛИМ ПРОМЕНАМА У ОРГАНИЗАЦИЈИ ОВЛАШЋЕНЕ КОНТРОЛНЕ ОРГАНИЗАЦИЈЕ У ТОКУ ПРЕТХОДНЕ ТРИ ГОДИНЕ;  3) ДРУГА ДОКУМЕНТАЦИЈА, АКО ЈЕ ТО ПОТРЕБНО.“ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 52.591,39 РСД. Усвајање и примена препорука ће донети привредним субјектима годишње директне уштеде од 29.990,93 РСД или 246,59 ЕУР. Ове уштеде износе 57,03% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење адмнистративног поступка  Препоруке ће допринети истоветности поступања, правној сигурности привредних субјеката, поједностављењу поступка за привредне субјекте, смањењу издатака, смањењу документације, транстапарентности поступка и уштеди времена. Препорукама се такође утиче и на побољшање пословног амбијента. | |